Document ID: /roh_data/filtered/fineweb-2-filterrobots_roh.jsonl.gz/17654

La fin dal 2014 aveva la societad da viafier BLS SA annunzià da vulair cumprar novs trens per il traffic regiunal. Suenter in temp da far offertas han duas interpresas inoltrar offertas concretas, uschia «Bombardier» e «Stadler Rail». L’offerta da l’interpresa da la Turgovia haja constà qualitativamain ed era dal pretsch. Uschia saja legraivel ch’ils custs effectivs sajan sut ils custs budgetads per la cumpra, scriva la BLS.
Novs trens vegnan en circulaziun pass per pass
Ils novs trens duain vegnir mess en circulaziun dal 2021 fin il 2026, e quai per il manaschi dal Regio-Express e per la S-Bahn da Berna. Era ils passagiers da la BLS han giu in pled en chaussa. Uschia ha quai dà per exempel tests da seser e la collavuraziun cun l’organisaziun da passagiers «Pro Bahn».
RR novitads 10:00